open-index/open-wikipedia-markdown huggingface dataset:
Gaspard-Gustave Coriolis

**Gaspard-Gustave de Coriolis** eller **Gustave Coriolis** (født 21. mai 1792 &ndash; død 19. september 1843) var en fransk matematiker, ingeniør og forsker fra Paris. Han er mest kjent for sitt arbeid med corioliskraften. Coriolis var den første til å bruke uttrykket arbeid om produktet av kraft og avstand. 
  
I 1816 ble Coriolis lærer ved École polytechnique. Her utførte han eksperimenter med friksjon og hydraulikk.

I 1829 publiserte Coriolis læreboken *Calcul de l'Effet des Machines* (Utregning av maskiners effekt), som presenterte mekanikk på en slik måte at den lett kunne brukes i industrien. I denne perioden ble det korrekte uttrykket for kinetisk energi (*m*/2)*v*&thinsp;2 og forholdet til mekanissk arbeid fastslått. 

De neste årene arbeidet Coriolis med kinetisk energi og roterende systemer. Den første artikkelen hans, *Sur le principe des forces vives dans les mouvements relatifs des machines* (Om prinsippene om kinetisk energi i forhold til relativ bevegelse i maskiner), ble lest opp ved Académie des Sciences (Coriolis 1832). Tre år senere kom artikkelen som gjorde ham viden kjent, *Sur les équations du mouvement relatif des systèmes de corps* (Om likninger for relativ bevegelse i et system av legemer) (Coriolis 1835). Coriolis sine artikler omhandler ikke atmosfæren eller jordrotasjonen, men om overføring av energi i roterende systemer, som f.eks. i vannhjul. 

Coriolis sitt navn begynte å dukke opp i meteorologisk litteratur på slutten av 1800-tallet, men uttrykket Coriolis-kraft dukket ikke opp før på begynnelsen av 1900-tallet. I dag er navnet Coriolis sterkt knyttet til meteorologi, men alle de store oppdagelsene om den generelle sirkulasjonen og forholdet mellom trykket og vindfeltene, kjente ikke Gaspard-Gustave Coriolis til. 

Coriolis døde i Paris, 51 år gammel. 

## Referanser


## Kilder
* Jammer, Max (1957). Concepts of Force. Dover Publications, Inc.. ISBN 0-486-40689-X.
Turda

**Turda** (ungarsk: *Torda*) er en by i Cluj fylke i Romania. I 2011 hadde byen  innbyggere.

## Eksterne lenker
*
Câmpia Turzii

**Câmpia Turzii** (ungarsk: *Aranyosgyéres*, tysk: *Jerischmarkt* eller *Gieresch*) er en by i Romania. Byen ligger i Cluj fylke. I 2002 hadde byen  innbyggere. 

## Eksterne lenker
*
Aghireșu

**Aghireșu** er en rumensk kommune som ligger like i Cluj fylke. I 2002 hadde byen 7 173 innbyggere. 

## Eksterne lenker
* Aghireșu (engelskspråklig)
Aginskoje

**Aginskoje** (russisk **Агинское**) er en bymessig bosetning i Zabajkalskij kraj i Russland, nær grensen til Mongolia. Den var hovedstad i det tidligere autonome distriktet Agino-Burjatsk. Stedet ble grunnlagt i 1811, men har ikke bystatus. Innbyggertallet er 13&nbsp;074 (2006).

## Kilder
*  Aginskoye i Encyclopædia Britannica
École polytechnique

**École polytechnique**, også kjent som **l'X**, er en fransk teknisk høgskole, som har ligget i Palaiseau utenfor Paris (tidligere i Latinerkvarteret i Paris) siden 1976. Skolen ble grunnlagt i 1794 under navnet École Centrale des Travaux Publics (Sentralskolen for offentlige arbeider), og fikk sitt nåværende navn året etter. Den regnes som en av landets fremste høgskoler og tilhører de såkalte *[[Grandes écoles]]*.  

Skolen var opprinnelig etablert for å utdanne ingeniører til offentlige arbeider, med en sterk vektlegging av matematikk, fysikk og kjemi. I 1804 ble skolen omdannet til en militær institusjon av Napoleon Bonaparte. Skolen har fått sitt kallenavn *l'X* fra de to kryssede kanonene i sitt emblem. Den drives fortsatt under oppsyn av den franske arméen, under ledelse av en general, og elevene er lønnet av militæret under studieoppholdet.

Opptaket til skolen skjer gjennom omfattende skriftlige og muntlige prøver. For å forberede seg til denne type skole studerer studentene i såkalte classes préparatoires eller *prépa*, forberedende kurs i minst to år etter videregående skole, og de er i denne perioden ikke tatt opp til noen spesifikk Grande école. Mot slutten av prépa-tiden gjennomgår elevene en opptaksprøve som avgjør hvilke(n) Grandes écoles de kommer inn på. École polytechnique har en akseptrate på rundt 10%, noe som gjør opptaket svært konkurranseutsatt.

## Referanser


## Eksterne lenker
*
Gherla

**Gherla** (ungarsk: *Szamosújvár,* tysk: *Neuschloss*) er en by ved elva Someșul Mic i Cluj fylke i Romania. I 2002 hadde byen  innbyggere. Den fikk bystatus i 2001.

På byens sørside fantes en romersk castrum som var leir for kavaleriregimentet Ala II Pannoniorum. Den ble bygget i det andre århundret og var del av det nordlige beskyttelsessystemet til den romerske provinsen Dakia, sammen med castrumene Apulum, Potaissa, Cășeiu, Târlișua og Porolossum. 

Det finnes få kilder som beskriver hva som skjedde med castrumet etter at keiser Aurelianus bestemte seg for å flytte sine romerske styrker sør for Donau rundt år 271.

1291 er første gang at en landsby kalt *Gherlahida* blir nevt i dokumenter. Senere ble dette navnet til *Gherla*, blant annet i et sertifikat utgitt av Ungarns konge Andreas III.

I første halvdel av 16. århundre ble et kongelig slott bygd i byen. Det var kong Johan Zápolya som ga ordre om det, men det var György Martinuzzi som fullførte arbeidet. Fra 1785 brukes det som fengsel.

I 1672 lot fyrsten av Transilvania Mikael I Apafi armenske flyktninger fra tatarenes plyndringstokter bosette seg i byen og byen ble kjent som *Armenopolis*. Den armensk-katolske katedralen ble bygd mellom 1748 og 1804.

## Bilder

Gherla Catedrala.JPG|Den armensk-katolske katedralen
Gherla Synagogue, P1030117.jpg|Synagogen
P1030159.jpg.jpg|Solomon-kirken
P1030123.jpg.jpg|Det armensk-ungarske gravlundet
A börtön bejárata, középen az igazgatósági épület. Fortepan 86642.jpg|Inngangen til fengslet Gherla


## Referanser


## Eksterne lenker
*
Huedin

**Huedin** (ungarsk: *Bánffyhunyad*, tysk: *Heynod*) er en by i Cluj fylke i Romania. Byen ligger ved elva Crișul Repede. I 2002 hadde byen 9 439 innbyggere. 

## Eksterne lenker
*
John Neale Dalton

**John Neale Dalton** (født 24. september 1839 i Margate i Kent, død 28. juli 1931) var feltprest for dronning Victoria og privatlærer for kong Georg V av Storbritannia.

Dalton var utdannet ved Blackheath School i Kent. Han ble kapellan av Sandringham og kannik av St. George's Chapel. I 1869 ble han privatlærer for de kongelige prinsene, Georg og hans eldre bror, Albert Victor. I 1920 ble han belønnet med en æresdoktorgrad av University of Leeds.

## Referanser
Privatlærer

En **privatlærer** er en lærer som ansettes privat, ofte i en familie for å undervise barna i hjemmet. Det kan være et alternativ eller komplement til ordinær skolegang. Privatlærere som erstatter ordinær skole var tidligere mest vanlig i velstående hjem, og er i dag mindre utbredt.

I blant jobber privatlærere i de lavere skolestadiene, og formålet kan da være at barna skal bli bedre forberedt til høyere stadier.

En kvinnelig privatlærer kalles for *[[guvernante]]*, mens en mannlig kalles for *[[informator]]*.
Abrakadabra

**Abrakadabra**, også skrevet **Abracadabra**, er et magisk ord eller besvergelsesformular kjent fra seinantikken og tillegges den romerske forfatteren Quintus Serenus Sammonicus som skrev på 200-tallet. Ordet har neppe hatt noen opprinnelig betydning og brukes i dag om tomt snakk og uforståelig tale. Opprinnelsen til ordet er omdiskutert og flere opprinnelser er foreslått, men ifølge Oxford English Dictionary har ingen klart å finne dokumentasjon til noen av teoriene.

Abrakadabra har vært brukt av tryllekunstnere når de gjør kunstene sine.

## Se også
* Alfabetmagi
* Simsalabim
* Hokus pokus

## Referanser


## Kilder
*Oxford Dictionaries: Abracadabra  Besøkt 4. oktober 2014
St. George’s Chapel (Windsor Castle)

**St George's Chapel** er det viktigste kapellet i Windsor Castle i England. Det er både en royal peculiar og kapell for hosebåndsordenen.

Kapellet ligger i den nederste delen av slottet, som er én av hovedresidensene til Charles III av Storbritannia.

## Eksterne lenker
*
Palaiseau

**Palaiseau** er en kommune i departementet Essonne i regionen Île-de-France, og er en av de sørlige forstedene til Paris. Den ligger 16,9&nbsp;km fra sentrum av Paris, og er underprefektur i departementet Essonne. Innbyggerne i Palaiseau kalles for *Palaisiens*.

## Befolkningsutvikling
***Antall innbyggere i kommunen Palaiseau***

## Referanser


## Eksterne lenker
* 
* Kommunedata INSEE
Chengdu JJ-5

**Chengdu JJ-5** er et to-seters kinesisk treningsfly. JJ-5 er utviklet fra jagerflyet **[[Shenyang J-5]]**, som var en kinesiskprodusert variant av den sovjetiske '''MiG-17'''. Noen sovjetisk to-seters treningsvariant av MiG-17 ble aldri produsert.

JJ-5 fløy første gang 8. mai 1966, og i alt 1&nbsp;061 fly ble produsert frem til 1986.

JJ-5 ble også eksportert under betegnelsen **FT-5** til en rekke land, hvorav Albania og Pakistan var de største brukerne av flytypen utenfor Kina.

## Spesifikasjoner

## Litteratur
* *Encyclopedia of World Military Aircraft*, Aerospace ( ISBN 1-874023-95-6 )
* *Mikoyan-Gurevich MiG-17*, Aerofax ( ISBN 1-85780-107-5 )
Pål Skjønberg

**Pål Eugen Bucher Skjønberg** (1919―2014) var en norsk skuespiller og instruktør.

Skjønberg var tilsatt ved Det norske teatret som skuespiller fra 1945, og med enkelte avbrudd ble han ved teatret til pensjonsavgang i 1989. Han hadde en rekke oppdrag i Radioteatret, Fjernsynsteatret og Riksteatret. Han spilte i en rekke norske filmer, av de mest kjente er *[[Englandsfarere]]*, ''Sult'' og *[[Himmel og helvete]]*.

Foruten å spille selv, var Skjønberg også instruktør for forestillinger ved flere norske scener.

Hans foreldre var skuespillerparet Henny Skjønberg og Eugen Skjønberg, hans bror var Espen Skjønberg og han var gift med kollega Elisabeth Bang. Deres barn er skuespillerne Hennika Skjønberg og Siv Skjønberg.

## Filmografi
* 1991 – *[[For dagene er onde]]*
* 1986 – *[[Blackout]]* 
* 1977 – *[[Karjolsteinen]]* 
* 1976 – *[[Oss (film)|Oss]]*
* 1975 – *[[Nitimemordet|Nitimemordet]]* (TV-krim)
* 1973 – *[[Kanarifuglen]]*
* 1972 – *[[Ture Sventon - privatdetektiv]]*
* 1971 – *[[Gråt, elskede mann]]*
* 1971 – *[[Rødblått paradis]]*
* 1969 – *[[Himmel og helvete]]* 
* 1967 – *[[Helene|Helene]]*, Fjernsynsteatret 
* 1966 – *[[Sult (film)|Sult]]*   
* 1964 – *[[Alle tiders kupp]]* 
* 1963 – *[[Læreren|Læreren]]*, Fjernsynsteatret
* 1963 – *[[Elskere]]* 
* 1958 – *[[Ut av mørket]]*
* 1957 – *[[På slaget åtte]]*
* 1957 – *[[Stevnemøte med glemte år]]*
* 1957 – *[[Smuglere i smoking]]*
* 1956 – *[[Roser til Monica]]* 
* 1953 – *[[Skøytekongen]]*
* 1946 – *[[Englandsfarere]]*
* 1946 – *[[Så møtes vi imorgen]]*

## Referanser


## Eksterne lenker
*
Sandringham

:*For flyet med samme navn, se [[Short Sandringham]]*

**Sandringham** er en landsby og et verdslig sogn i Norfolk i England. Landsbyen ligger cirka 2 km sør for landsbyen Dersingham, 12 km nord for byen King's Lynn og 60 km nordvest for byen Norwich.

Det verdslige sognet strekker seg vestover fra Sandringham til kysten The Wash, omtrent 6 km unna, og inkluderer også landsbyene West Newton og Wolferton. Området er 41,91 kvadratkilometer stort, og i 2001 hadde det totalt 402 innbyggere i 176 husholdninger.

Sandringham er mest kjent for Sandringham House og dets eiendom. Dette er et kjent feriested for dronning Elisabeth II og flere av hennes forgjengere. Prinsesse Diana ble født i Park House på Sandringham-eiendommen i 1961.

## Referanser
Skoleskip

Et **skoleskip** er et skip som brukes for å trene studenter til å bli sjømenn. Studentene skal sette sine teoretiske kunnskaper ut i praksis.

Et opplæringsskip har vært en vesentlig del av maritim opplæring i mange år. Slik er det fortsatt, men simulatorer er også mye brukt i disse dager. I marinen er skoleskip fortsatt hyppig brukt over hele verden.

Skoleskipene kan være flere forskjellige typer militære skip og også seilskip.

## Norske skoleskip

*«Christian Radich»
*«Sørlandet»
*«Statsraad Lehmkuhl»
*MS «Gann» (Eid av Rogaland Videregående Sjøaspirantskole)
*MS «Lofoten»(Eid av Sørlandets maritime videregående skole)

## Andre kjente skoleskip
*«Amerigo Vespucci» – italiensk skoleskip sjøsatt i 1931
*«Danmark» – dansk skoleskip sjøsatt i 1932, underlagt Søværnets 1.&nbsp;Eskadre
*«København» – dansk skoleskip forlist i 1921
*«Fulton» – dansk skoleskip eid av det danske Nationalmuseet og siden 2013 driftet av en stiftelse
*«Sedov» – russisk skoleskip sjøsatt i 1921
*«Suomen Joutsen»
*«Shamrock»

## Bilder
Bilder av et utvalg seilskuter
Fil:Amerigo vespucci 1976 nyc aufgetakelt.jpg|*[[«Amerigo Vespucci» (skip)|Amerigo vespucci]]* (Italia)
Fil:Cuauhtémoc (7866888592).jpg|*[[ARM Cuauhtémoc (BE-01)|Cuauhtémoc]]* (Mexico)
Fil:Danmark 23 BG.jpg|*[[«Danmark» (skoleskip)|Danmark]]* (Danmark)
Fil:USCGC Eagle under Full Sail by Willard Fitton DVIDS1086518.jpg|*[[Eagle (skip)|Eagle]]* (USA)
Fil:Gorch Fock unter Segeln Kieler Foerde 2006.jpg|*[[«Gorch Fock» (1958)|Gorch Fock]]* (Tyskland)
Fil:N.R.P. Sagres, navio-escola. Forças Armadas Marinha Portuguesa.jpg|*[[Sagres (skip)|Sagres]]* (Portugal)
Fil:Sedov 2.JPG|*[[STS «Sedov»|Sedov]]* (Russland)


## Se også
*:Kategori:Seilskip
«Amerigo Vespucci» (skip)

**Amerigo Vespucci** er et italiensk skoleskip, sjøsatt i 1931 som tilhører den italienske marinen. Skipet har fått sitt navn etter oppdageren og sjøfareren Amerigo Vespucci. Hun brukes fortsatt som et skoleskip og har sin hjemhavn i Livorno i Italia.

## Eksterne lenker
* 
* Om «Amerigo Vespucci», fra den italienske marinens nettsted (italiensk)
Shenyang JJ-6

**Shenyang JJ-6** er et to-seters kinesisk treningsfly. JJ-6 er utviklet fra jagerflyet **[[Shenyang J-6]]**, som var en kinesiskprodusert variant av den sovjetiske '''MiG-19'''. Som med Chengdu JJ-5 ble det heller aldri produsert noen to-seters treningsvariant av MiG-19.

Prototypen fløy første gang 6. november 1970 og JJ-6 ble satt i produksjon i desember 1973. I alt 886 fly ble produsert frem til 1986

JJ-6 er eksporteret til Bangladesh, Nord-Korea og Pakistan under betegnelsen **FT-6**.

## Spesifikasjoner

## Litteratur
* *Encyclopedia of World Military Aircraft*, Aerospace ( ISBN 1-874023-95-6 )
* *Mikoyan-Gurevich MiG-19*, Aerofax ( ISBN 1-85780-149-0 )
Foucaults pendel

:*Foucaults pendel er også en roman av [[Umberto Eco]].*
**Foucaults pendel** ble funnet opp av Jean Bernard Léon Foucault i 1851 for å anskueliggjøre jordens rotasjon om sin egen akse. Den er en lang pendel med en stor masse, som kan rotere fritt i opphengningspunktet. Observerer man pendelens bevegelse over flere timer, kan man fastslå at pendelens svingningsplan endrer retning. Dette vil bare kunne skje dersom jorden dreier om sin egen akse. Ved astronomiske betraktninger hadde det lenge (fra noen år etter Kopernikus' bok i 1543) vært klart at solen var bevegelsessentret for planetene (heliosentrisme) og at jorden dreier seg om sin egen akse. Denne dreiningen hadde likevel aldri før vært demonstrert eller bevist så udiskutabelt som ved den offentlige fremføringen i Panthéon i Paris i mars 1851, med en 67 m lang snor og 28&nbsp;kg pendelmasse.

Dersom man plasserer Foucaults pendel på Nord- eller Sydpolen, kommer den til å rotere 360&nbsp;grader på ett stjernedøgn. Årsaken er at jorden roterer, mens pendelen på grunn av sitt treghetsmoment svinger i samme retning. Relativt til jorden forandres dog svingningsplanet. På ekvator vil derimot pendelens svingningsplan ikke forandres, fordi det er loddrett i forhold til jordens rotasjonsakse. På alle andre plasser er tiden *T* for en hel omdreining avhengig av stedets geografiske bredde φ, slik at den øker fra polene og mot ekvatoren (*T* = 23,93&nbsp; / sinφ). T= antall timer

Norges største foucaultpendel med en lengde på 25&nbsp;meter befinner seg i Realfagbygget på NTNU (Norges teknisk-naturvitenskapelige universitet). Med byggets geografiske bredde på 63,42° tar det 26&nbsp;timer og 46&nbsp;minutter for en hel omdreining av pendelen [23,93&nbsp;h / sin(63,42°) = 26,76&nbsp;h].
Vitenfabrikken (vitensenteret i Sandnes, Rogaland) har en Foucaults pendel som kan ses i første etasje. Sandnes ligger på nesten 60 grader nordlig bredde, så her vil pendelen i løpet av ett døgn rotere 310 grader i forhold til jorda.

## Se også
* Gyroskop
* Corioliskraft
* Loddsnor

## Eksterne lenker
* 
*  Om Foucaults pendel
Vest-Telemarkbiblioteka

**Vest-Telemarkbiblioteka** er folkebibliotekene i Fyresdal, Hjartdal, Kviteseid, Nissedal,Seljord, Tokke og Vinje. Bibliotekene bruker Aleph biblioteksystemer, og har felles søkbar bokbase.

Folkebibliotekene i Vest-Telemark har hatt et forpliktende og utviklende samarbeid i mange år. Dette har vokst fram gjennom frivillighet, selvstendighet og flat struktur. Bibliotekene er av ulik størrelse og har store ulikheter når det gjelder økonomiske ressurser, men alle har små stillingsressurser. 

Samarbeidsformen utnytter kompetanse og ressurser til brukernes beste i en region med store avstander og spredt bosetning. Samarbeidet kom igang uten prosjektmidler fra ABM. Vest-Telemarkbiblioteka har på mange måter gjennomført de beste ved intensjonene i Bibliotekreform 2014.

## Eksterne lenker
*
Ivan Th. Rosenqvist

**Ivan Thoralf Koss Rosenqvist** (1916–1994) var en norsk motstandsmann, mineralog og professor i geologi.

## Bakgrunn og virke
Rosenqvist var nettopp ferdig magister i kjemi da han deltok i den finske vinterkrigen som skilærer. Han kjempet sammen med sin venn Arvid Storsveen som sersjant i ingeniørvåpenet under felttoget, og dro fra Gausdal gjennom Sverige til Narvik-området, hvor han deltok til kapitulasjonen 10. juni 1940. Rosenqvist var med i Storsveens organisering av XU fra august 1940. Etter hvert som arbeidet ble spesialisert, overtok Rosenqvist som kurérsjef for rutene til Stockholm. Våren 1942 ble to kurérer tatt, og Rosenqvist ble arrestert 8. mai 1942. Mens han satt på Grini fangeleir, fullførte han sin doktorgrad i geologi. Hans sak skulle opp i SS- und Polizeigericht Nord, og anklagen lød på «illegal aktivitet, spionasje o.a.», men uvisst av hvilken grunn trakk Sipo anklagen tilbake i juli 1943. Like etter ble Rosenqvist sendt til Sachsenhausen, hvor han satt til freden.

Rosenqvist var professor ved Universitetet i Oslo. Han arbeidet innenfor fagfeltet ingeniørgeologi og hans spesialfelt var kvikkleire og sur nedbør.

Ivan Th. Rosenqvist var bror til Terkel Rosenqvist.

## Bibliografi
* 1961: *Subsoil corrosion of steel*.
* 1961: *Frostsikker fundamenteringsdybde for byggverk og vannledninger Skaven-Haug, Sv.* Rosenqvist, I. Th. og Moum, J. 
* 1960: *Physio-chemical properties of soils: soil water systems*. Moum, J., Rosenqvist, I. Th...m.fl. 
* 1957: *Bidrag til belysning av visse bygningstekniske problemer ved Oslo-områdets alunskifere*. Bastiansen, R., Moum, J. og Rosenqvist, I. Th. 
* 1957: *Varieties of submarine slope failures*. Terzaghi, Karl, Bjerrum, Laurits og Rosenqvist, I. Th.
* 1957: *Norwegian experiences with steel piles to rock*. Bjerrum, Laurits, Moum, J. og Rosenqvist, I. Th.
* 1953: *Investigations into the clay -electrolyte -water system*. Norges Geotekniske Institutt. Publikasjon nr. 9.

## Referanser


## Eksterne lenker
* «Ivan Thoralf Rosenqvist» i Norsk biografisk leksikon
Hennika Skjønberg

**Henny Kristin «Hennika» Skjønberg** (født 8. juli 1949) er en norsk skuespiller. 

## Utdanning og yrkesliv
Hun gikk ut fra Statens Teaterskole i 1972. Mens hun ennå studerte spilte hun Julie i Riksteatrets *Romeo og Julie* (med Kai Remlov som Romeo). Etter uteksaminering ble hun engasjert ved det nyetablerte Teatret Vårt i Molde. 

Høsten 1973 gjestet hun som Hedvig i Riksteatret oppsetning av *Vildanden*, og hun debuterte på Nationaltheatret våren 1974. Her vekslet hun mellom roller i teatrets oppsøkende virksomhet og store oppsetninger på Hovedscenen. 1978&ndash;1980 var hun engasjert ved Den Nationale Scene, hvor hun fikk roller som Gretchen i *[[Faust (Goethe)|Faust]]* og Laura i *Glassmenasjeriet*. Ved Nationaltheatret har hun siden tolket en rekke større og mindre roller hos klassiske dramatikere, men også deltatt i mange barneforestillinger som *Reisen til julestjernen* og *Brødrene Løvehjerte*. Fra midten av 1990-tallet har hun tatt på seg få større oppdrag, men hun spilte Pauls kone i oppsetningen *Festen* i 2003.

Skjønberg har ikke opptrådt mye på film, men spilte Eline i *[[Fru Inger til Østråt (film)|Fru Inger til Østråt]]*, som hadde premiere i 1975.  

## Familie
Hun er datter av skuespillerparet Pål Skjønberg og Elisabeth Bang, søster av Siv Skjønberg og niese av Espen Skjønberg. Hun er oppkalt etter sin farmor, skuespillerinnen Henny Skjønberg, som også kalte seg Hennika. 

## Teaterroller (utvalg)

## Referanser


## Kilder
* Nationaltheatret.no: Hennika Skjønberg

## Eksterne lenker
*
Jutta Lampe

**Jutta Lampe** (født 13. desember 1937 i Flensburg, død 3. desember 2020 i Berlin) var en tysk skuespiller.

## Liv og virke
Hun studerte hos Eduard Marks i Hamburg, og fikk sitt første engasjement ved Staatstheater Wiesbaden. Senere ble hun ansatt ved Nationaltheater Mannheim og i 1960-årene ble hun knyttet til Theater der Freien Hansestadt Bremen. Hun fortsatte i Berlin ved Schaubühne am Halleschen Ufer, hvor hun i 1971 spilte Solvejg i Peter Steins skjellsettende oppsetning av Henrik Ibsens *[[Peer Gynt]]*.

Fra 1970-årene spilte hun også i flere filmer av Margarethe von Trotta, blant annet i *[[Blodets bånd]]*.

Hun mottok en rekke teater- og filmpriser, og i 1998 mottok hun den tyske ordenen Pour le Mérite.

## Filmografi
* 1968: *Maß für Maß* (TV) 
* 1969: *Torquato Tasso* (TV) 
* 1971: *Die Mutter* (TV) 
* 1973: *Prinz Friedrich von Homburg* (TV) 
* 1976: *Sommergäste* 
* 1979: *Søstrene eller lykkens balance* 
* 1980: *Groß und Klein*
* 1981: *[[Blodets bånd]]*
* 1985: *Der Park* (TV) 
* 1986: *Drei Schwestern* (TV) 
* 1987: *Das weite Land*
* 1988: *Les Possédés*
* 1992: *Schuld und Sühne* (TV) 
* 1998: *Die Ähnlichen* (TV) 
* 2003: *[[Rosenstraße]]*
* 2003: *Familienkreise* (TV)

## Referanser


## Eksterne lenker
*
Atterbergsgrense

**Atterbergsgrense** er et mål for tilstanden til en finkornet jord.

Avhengig av vanninnholdet kan jord forekomme i fire tilstander: Fast, semi-fast, plastisk eller flytende. I hver tilstand er konsistensen og egeskapene til jorden forskjellig og dermed også ingeniør-egenskapene.

Atterbergsgrensen kan brukes for å skille mellom silt og leire, og for å skille mellom ulike typer av disse. Grensene ble definert av Albert Atterberg, en svensk kjemiker. Grensene ble senere omdefinert av Arthur Casagrande.

## Referanser


## Eksterne lenker
* University of Washington forelesningsnotater
* Jord-mekanikk forelesningsnotater
Denílson Pereira Neves

**Denílson Pereira Neves** (født 16. februar 1988) er en brasiliansk fotballspiller.

## Klubbkarriere
### São Paulo
Denílson startet sin karriere i  São Paulo, og tok del i klubbens Copa Libertadores i 2005. Han var for det meste reservespiller i tiden han var i São Paulo, han fikk bare 12 kamper for klubben, åtte av dem som innbytter.

### Arsenal
Den 31. august 2006 ble Denílson kjøpt av Arsenal for £3,4m. Mange var overrasket over hans overgang til Arsenal på grunn av liten erfaring innen fotball på høyt nivå. Av Arsène Wenger har han blitt beskrevet som en mellomting mellom Tomáš Rosický og Gilberto Silva

Denílson fikk sin debut for Arsenal i Ligacupkampen mot West Bromwich Albion den 24. oktober 2006. Han var etter det så å si fast på Arsenals ligacuplag. Han fikk sin Premier League-debut for Arsenal som innbytter i 1–0 tapet mot Sheffield United FC den 30. desember 2006 på Bramall Lane. Denilson scoret sitt første mål i Arsenaltrøya i ligacupkampen hjemme mot Newcastle United FC, hvor Arsenal vant 2–0.

Denílson har gjort seg bemerket som en spiller som er god til å vinne ballen, har gode pasningsferdigheter, og har en spillestil som ligner litt på Cesc Fàbregas. Denílson blir sett på som en framtidig stjerne for Brasil, og et lovende talent klar for utvikling.

## Landslagskarriere
I november 2006 ble Denílson for første gang innkalt til  som erstatter for Gilberto Silva i vennskapskampen mot  Men Denílson ble bare ubenyttet reserve i denne kampen. Denílson har vært kaptein på flere av U-landslagene i Brasil.

## Troféer
* U-17 Sør-Amerika Mesterskap 2005
* Copa Libertadores 2005
* FIFA klubb-VM 2005
* Ligacupen, 2.-plass 2007.

## Referanser


## Eksterne lenker
*
Ringeriksregionen

**Ringeriksregionen** er et regionråd som omfatter medlemskommunene Hole, Ringerike, Krødsherad og Modum i Buskerud, samt Jevnaker i Akershus. Det interkommunale politiske Rådet for Ringeriksregionen består av kommuner som tradisjonelt har samarbeidet på ulike plan gjennom lang tid. Kommunene grenser til hverandre.

Regionen er oppkalt etter landskapet Ringerike og følger til en viss grad landskapets tidligere grenser. Ringerike, Hole, Krødsherad og Modum inngår i distriktet, mens Jevnaker tradisjonelt har vært regnet til Hadeland i Vestoppland. Sigdal inngår i distriktet, men deltar istedenfor i regionrådet for Kongsbergregionen.

## Referanser
Aleph

**Aleph** er dataprogram som er utviklet for katalogisering og utlånsforvaltning i bibliotek og informasjonssentre. Aleph var ett av flere biblioteksystem i bruk i norske bibliotek ved siden av Bibliofil, Bibsys og Micromarc. ALEPH var utbredt i alle verdensdeler og i hele Skandinavia. Det israelske selskapet Ex Libris utviklet løsningen på begynnelsen av 1990-tallet. ALEPH sto for Automated Library Expandable Program Hebrew University of Jerusalem. Det er også navnet på en bokstav i det hebraiske alfabetet. Det norske firmaet Bibliotekenes IT-senter hadde ansvaret for tilpassing til norske forhold, slik at bibliotekløsningen oppfylte norske biblioteks krav til funksjonalitet, brukervennlighet og standarder. I 2011 startet de å fase ut pruken av programmet til fordel for micromarc, og etter 2013 har det ikke vært i bruk ved norske biblioteker. I Norge hadde på det meste tre fylkesbibliotek, ca. 30 folkebibliotek og over 60 grunnskole- og VGS-bibliotek valgt løsningen. Mange av disse bibliotekene samarbeidet om fellesløsninger. 

## Referanser
Telemark Toppidrett

**Telemark Toppidrett** (tidligere Toppidrettsgymnaset i Telemark) er en organisasjon med tre idrettsskoler. Skolen har base på Skagerak Arena i Skien. Høsten 2005 startet skolen som et toppidrettsgymnas, men i 2016 ble det utvidet med en ungdomsskole. Toppidrettsgymnaset i Telemark byttet da navn til Telemark Toppidrett. Den videregående skolen fikk navnet Telemark Toppidrett Gymnas (TTG) og ungdomsskolen fikk navnet Telemark Toppidrett Ungdomsskole Skien (TTU Skien). De to skolene deler lokaler og personal. I 2020 ble det også startet en ungdomsskole i Porsgrunn som heter Telemark Toppidrett Ungdomsskole Porsgrunn (TTU Porsgrunn). TTU Porsgrunn holder til på Kjølnes.

**Telemark Toppidrett Gymnas (TTG)** er en videregående skole som tilbyr studiespesialisering med toppidrett. Skolen startet med én klasse og idrettene fotball og sprangridning. I 2006 fikk også håndball og svømming egne linjer, og senere har en rekke idretter vært representert. I 2025 tilbyr skolen toppidrettsfaget for idrettene fotball, håndball, svømming, sjakk, basketball, langrenn, ishockey, cheerleading, bryting, mix-sport og friidrett.

Elever på TTG følger ordinær læreplan for studiespesialisering med faget toppidrett i tillegg. Skolen følger privatskoleloven. Skolen legger til rette for at det skal være mulig å både satse på idrett og skole. 

**Telemark Toppidrett Ungdomsskole (TTU)** er en ungdomsskole med to avdelinger (Skien og Porsgrunn). Elever på TTU følger ordinær læreplan som andre grunnskoler, men har ekstra fokus på kroppsøvingsfaget.

Elevene har 6 timer kroppsøving hver uke fordelt på 3 dager. Skolens hjemmeside beskriver kroppsøvingsfaget slik:

I dette faget er elevene innom kurs i mange ulike idretter. Det blir bl.a. gjennomført kurs i ulike ballidretter, vinteridretter, turn, svømming, friidrett, dans, orientering og friluftsliv. Elevene vil også lære om treningslære, kosthold, søvn og livsstil. Gjennom de tre årene ved TTU, vil elevene gradvis få anledning til å spesialisere seg i egen idrett. I kroppsøving skal elevene får mulighet til å trene mer og bygge opp bedre fysiske-, koordinative-, tekniske-, taktiske-, mentale-og sosiale ferdigheter.
**Kjerneelementene i kroppsøving rammer inn det viktigste innholdet i faget og beskriver det elevene må lære for å kunne mestre og bruke faget:**

* Bevegelse og kroppslig læring
* Deltakelse og samspill i bevegelsesaktiviteter
* Uteaktiviteter og naturferdsel


## Referanser


## Eksterne lenker
* Skolens hjemmeside
Chuck Schumer

**Charles Ellis «Chuck» Schumer** (født 1950) er en amerikansk politiker og jurist fra Det demokratiske parti som sitter i senatet for New York. Fra 2017 er Schumer demokratenes fraksjonsleder i senatet, og fra 2025 er han minoritetslederen i Det amerikanske senatet.

## Biografi
Schumer tok eksamen ved Harvard Law School i 1974. I 1974 ble han valgt inn i New Yorks delstatsforsamling i en alder av 23 år, og ble dermed det yngste medlemmet av forsamlingen siden Theodore Roosevelt. I 1980 ble han valgt inn i representantenes hus. Han ble gjenvalgt åtte ganger, før han ble valgt inn i senatet for første gang i 1998, og han ble gjenvalgt til nye seksårsperioder i 2004, 2010 og 2016. Etter den store valgseieren for demokratene i 2006 ble han valgt til nestleder for demokratenes fraksjon i senatet.

I 2005 ble han leder for the Democratic Senatorial Campaign Committee (DSCC), som har til oppgave å sørge for at demokrater vinner valg til senatet. Han sluttet som leder for DSCC etter kongressvalget i 2008. Han ble sett på som en vellykket leder av komiteen, ettersom Demokratene vant seks nye seter under valget i 2006 og minst syv nye seter i valget i 2008. Under hans komitéledelse gikk Demokratene fra å ha 44 senatorer til å ha minst 58.

Schumer var fra 2021 til 2025 majoritetslederen i det amerikanske senatet.  

## Referanser


## Eksterne lenker
* 
* 
*
Nydalen holdeplass

:*For T-banestasjonen med samme navn, se [[Nydalen stasjon]]*

**Nydalen holdeplass** er en jernbaneholdeplass på Gjøvikbanen. Den ligger i Bydel Nordre Aker i Oslo kommune, i nærheten av mange kontorarbeidsplasser i Nydalen. I umiddelbar nærhet ligger også Ring 3.

Holdeplassen åpnet i 1946 og har aldri vært betjent; den består av kun én plattform. Holdeplassen har tradisjonelt vært en av de mindre stoppestedene på Gjøvikbanen, og var ikke stoppested da Bergenstoget gikk over Gjøvikbanen.

Fra Nydalen holdeplass til Oslo S er det 8,3 kilometer, og turen tar ca. 8–10 minutter. Holdeplassen har ca. 2800 passasjerer i uka. Dette er mer enn en dobling i løpet av de siste tre-fire årene.

## Fornyelse 2009
Jernbaneverket oppgraderte holdeplassen i 2009. Den gamle treplattformen (sees på bildet) på Nydalen var lav, lå i kurve og var i så dårlig forfatning at Jernbaneverket måtte bygge en ny. Den nye plattformen ligger 100—150 meter sør (retning Storo, altså mot Oslo S) for den gamle holdeplassen, og ikke lenger i en kurve.

Den nye holdeplassen er bygget etter en moderne utforming, med en lengre plattform og bedre tilgjengelighet. Betongplattformen er på 170 meter lang og en 76 cm høy over skinnetopp. I tillegg er nytt leskur, benker, nytt høyttaleranlegg og belysning montert. Sykkelparkering  ble etablert våren 2010.

Den nye holdeplassen har kostet 22 millioner kroner, inkludert et bidrag på fire millioner fra Oslopakke 2, hovedentreprenøren har vært Mesta AS.

## Litteratur
* 
* 
* 

## Eksterne lenker

* Jernbaneverket – Ny plattform ved Nydalen holdeplass
* Nordre Aker Budstikke - Nydalen stasjon blir ny i sommer
* Jernbaneverket – (Nye) Nydalen holdeplass tatt i bruk
Muhammed Alim Khan

Emir **Muhammed Alim Khan** (født 3. januar 1880 i Bukhara, død 28. april 1944) var den siste emiren av Manghit-dynastiet i Emiratet Bukhara. Selv om byen var et protektorat under det russiske keiserdømmet fra 1873, ledet emiren de interne forhandlingene i emiratet som absolutt monark, og regjerte fra 3. januar 1911 til 30. august 1920. Han var en direkte etterkommer av Djengis Khan, som var den første khagan.

## Litteratur
* *Seyyid-Mir Mohammed Alim Khan (3 January 1880–28 April 1944).* In: Jonathan D. Smele: *Historical Dictionary of the Russian Civil Wars 1916–1926.* Rowman & Littlefield, Lanham 2015, ISBN 978-1-4422-5281-3, S. 974.

## Eksterne lenker
*
Matobo Hills

**Matobo Hills** er et landskapsområde i Zimbabwe som er preget av egenartede kopjer, små avrundede fjelltopper av granitt. Landskapet ble oppført på UNESCOs verdensarvliste i 2003.

Dette en av de plassene i det sørlige Afrika som har tettest konsentrasjon av bergkunst fra steinalderen.  Bildene viser mennesker i bevegelse, som jegere, dansere, lekende og løpende. Arkeologiske utgravningene har avdekket gjenstander som er over 35 000 år gamle i dette området.

För Matabelefolket er Matobo Hills en helligdom. *Mzilikazi*, som grunnla Ndebeleriket, ga stedet dets navn, *amaTobo* – de skallete hodene. Hans grav finnes i området. Men også Cecil John Rhodes er begravet her, ettersom Den andre Matabelekrigen ble utkjempet i dette området.

Matobo Hills-området ligger ca. 35 km sør for Bulawayo og omfatter mer enn 3 000km². Av dette utgjør Matobo nasjonalpark 424 km2

## Eksterne lenker
* 
* UNESCO: Matobo Hills Besøkt 14. mai 2022
Tøyen stasjon (jernbane)

**Tøyen stasjon** er i dag en holdeplass på Gjøvikbanen. Den ligger på Keyserløkka (østre plattform) og i Tøyenparken (vestre plattform) i Oslo, omtrent 1400 meter nordøst for «sentrum» av Tøyen der kjøpesenteret og Tøyen T-banestasjon er lokalisert. Før 1921 ble navnet skrevet *Tøien*. Her ble det opprettet et stoppested i 1904. Dette ble oppgradert til stasjon i 1910. I 1963 ble stasjonen nedgradert til holdeplass. Denne trafikkeres av lokaltogene på Gjøvikbanen. 

Ekspedisjonsbygningen fra 1904 var tegnet av arkitekt Paul Armin Due og hadde sterke likhetstrekk med små mellomstasjonsbygninger på Skreiabanen. Bygningen ble i 1913 utvidet etter tegninger av arkitekt Gudmund Hoel, og den ble utvidet og ombygget et par ganger i tiden rundt første verdenskrig. Bygningen ble revet i 1965. En stasjonsmesterbolig tegnet av Gudmund Hoel ble oppført omkring 1918 og revet i 1986 sammen med et par uthus. Stasjonen hadde i tidligere tider en rekke spor og større aktivitet, men mistet noe av sin betydning da strekningen forbi Tøyen fikk dobbeltspor. I dag tilbys de reisende kun leskur.

Like ved Tøyen stasjon er også en bussholdeplass ved samme navn som betjenes av Ruters busslinje 60 Vippetangen–Tonsenhagen.

## Fremtid
Grunnet usentral beliggenhet og lav trafikk ble det i 2007 foreslått fra byrådet i Oslo kommune og Oslo Sporveier å legge ned Tøyen stasjon og samle jernbane og T-bane ved en ny kollektivterminal ved Ensjø stasjon. Dette har blitt gjentatt fra Ruters side i deres strategiplaner i alle følgende år.

Jernbaneverket skrev i 2012: *Ved Ensjø vil man kunne få kort overgang til Ensjø T-banestasjon, området er også under utvikling med nye arbeidsplasser og boliger. Å flytte Tøyen til Ensjø vil være et viktig tiltak for reisende på Gjøvikbanen og for utvikling av Ensjø-området. Et grovt anslag av kostnadene ved å flytte Tøyen st. til Ensjø er vurdert til 30-40 millioner.*

## Referanser


## Litteratur
* 
* 
* 

## Eksterne lenker
Eurokommunisme

**Eurokommunisme** er betegnelsen på den politiske retningen enkelte vesteuropeiske tradisjonelt Moskvaorienterte kommunistiske partier, fremfor alt de spanske og italienske partiene, inntok på 1970- og 1980-tallet. Eurokommunismen er kjennetegnet ved sin vektlegging av en fredelig overgang til sosialismen, gjerne gjennom parlamentariske kanaler, og sin vektlegging av sivile politiske rettigheter. De eurokommunistiske partiene gikk også bort fra sine tradisjonelle organisasjonsformer som vektla enkeltmedlemmenes aktivitet og partiets demokratisk sentralistiske struktur.

Teoretisk baserte eurokommunistene seg på Antonio Gramscis skrifter og fremfor alt den italienske kommunistlederen Palmiro Togliatti sine fortolkninger av disse. I henhold til dette teoretiske grunnlaget gikk partiene inn for å bygge bredere allianser, og i Italia gikk endog kommunistpartiet inn for regjeringssamarbeid med kristendemokratene. Eurokommunismen var også en av inspirasjonskildene for Mikhail Gorbatsjovs reformer i Sovjetunionen.

Eurokommunismen fikk aldri noe betydelig fotfeste i Norge da mange av de viktigste prinsippene allerede var ivaretatt av Sosialistisk Venstreparti og deres forløpere. Imidlertid kan Marxistisk Forum og senere også Bevegelsen for Sosialisme beskrives som eurokommunistiske.

## Bibliografi
* Antonio Gramsci, *Prison Notebooks: Selections*, Lawrence and Wishart, 1973, ISBN 0-85315-280-2
* Santiago Carrillo, *Eurocommunism and the State*, Lawrence and Wishart, 1977, ISBN 0-85315-408-2
*Michael R. Krätke,Otto Bauer and the Third Way,Early Inspiration to the Eurocommunist Movement,Michael R. Krätke
* Detlev Albers u.a. (Hg.), Otto Bauer und der "dritte" Weg. Die Wiederentdeckung des Austromarxismus durch Linkssozialisten und Eurokommunisten, Frankfurt/M 1979 
* Enrico Berlinguer, Antonio Bronda, Stephen Bodington, *After Poland*, Spokesman, 1982, ISBN 0-85124-344-4
* Richard Kingsley (ed.), *In Search of Eurocommunism*, Macmillan Press, 1981, ISBN 0-333-27376-1
* Roger Simon, Stuart Hall, *Gramsci's Political Thought: An Introduction*, Lawrence and Wishart, 1977, ISBN 0-85315-738-3
* Ernesto Laclau, Chantal Mouffe, *Hegemony and Socialist Strategy: Towards a Radical Democratic Politics*, Verso, 2001, ISBN 1-85984-330-1
* Ernest Mandel, *From Stalinism to Eurocommunism: The Bitter Fruits of 'Socialism in One Country*', NLB, 1978, hardcover, ISBN 0-86091-005-9; trade paperback, ISBN 0-86091-010-5
* Robert Harvey, "A Short History of Communism." New York: St. Martin's Press, 2004.  ISBN 0-312-32909-1
Slamutskiller

En **slamutskiller** eller **slamavskiller** er en innretning som oftest i form av en tank med ett eller flere kammer for
separering av partikler og fett (slam) fra en husholdnings avløp fra toalett (brun-/svartvann) 
og bad-, oppvask- og vaskevann (gråvann)

Noen moderne slamutskillere har sofistikerte rensesystemer som ved hjelp av ekstra lufttilførsel og 
naturlige mikroorganismer og noen ganger også spesielle kjemikalier kan rense vannet til en grad 
hvor det kan resirkuleres til bruk i husholdningen igjen for eksempel til spyling 
av toaletter eller til vanning av hage.

## Eksterne lenker
* informasjonsside for mindre avløpsanlegg
* Biovac Minirenseanlegg - Avløpsrenseanlegg for hus og hytter.
* Litebuilt Sewage(engelsk)
* Odin Maskin, leverandør av renseanlegg
* Klaro renseanlegg
* Biorens Skandinavia
* Greenrock – Renseanlegg basert på filtrering gjennom steinull
* Engelsk info om forskjellige systemer for slamutskillere
* Sandfilter
* Sandfilter (engelsk)
Embraer Unidade Gavião Peixoto lufthavn

**Embraer Unidade Gavião Peixoto lufthavn** (IATA: **-**, ICAO: **SBGP**) er en privat flyplass som ligger i Gavião Peixoto, São Paulo i Brasil. Flyplassen eies av flyprodusenten Embraer og brukes hovedsakelig av selskapet selv og til noe militær-trafikk. Rullebanen på flyplassen er på 4,967 meter, noe som gjør den til den lengste i Sør-Amerika og den tredje lengste i verden.

## Eksterne lenker
*
Fylkesvei 4232

**Fylkesvei 4232** går mellom Brennevinsmyra Miljøpark og Dyrstad i Lindesnes kommune. Dette er hovedveien på Skjernøy

Strekningen ble fastlagt 2019, og består av det meste av den tidligere fylkesvei 230 (Vest-Agder). Strekningen mellom Eskelandsmyra og Brennevinsmyra Miljøpark ble del av fylkesvei 230

## Kommuner og knutepunkter

 

## Referanser




## Eksterne lenker
* 
* Vegvesenets vegkart 
* 
* Brennevinsmyra Miljøpark
Raufoss stasjon

**Raufoss stasjon** ligger på Raufoss og er i dag siste stoppested før endestasjonen Gjøvik på Gjøvikbanen. Stasjonen ligger 12 km unna Gjøvik stasjon og 111 km fra Oslo S.

Raufoss fikk jernbaneforbindelse med Kristiania i 1901.

## Litteratur
* 
* 
* 

## Eksterne lenker
Findel lufthavn

**Luxembourg-Findel lufthavn** (IATA: **LUX**, ICAO: **ELLX**) ligger 6 km utenfor Luxembourg by i Luxembourg og er landets hovedflyplass.

Luxair, Luxembourgs største flyselskap og Cargolux har base på flyplassen.

## Eksterne lenker
* 
* Luxembourg Airport Authority 
*
Ispigging under Paralympiske vinterleker 1994

Under Paralympiske vinterleker 1994 var ispigging en av de øvelsene det ble konkurrert i. Både kvinner og menn deltok. 

## Resultater - menn
### 1&nbsp;000 m LW10-11

Atle Haglund satte verdensrekord med sin vinnertid. 

Andre norske plasseringer: Svein Haug på 6.-plass og Sture Bjørkås på 8.-plass. Terje Johansen startet, men fullførte ikke løpet.

### 1&nbsp;500 m LW10-11

Atle Haglunds vinnertid var ny verdensrekord. 

Andre norske plasseringer: Erik Sandbråten på 4.-plass, Terje Johansen på 5.-plass og Svein Haug på 7.-plass.

### 100 m LW10-11

Andre norske plasseringer: Atle Haglund på 4.-plass, Erik Sandbråten på 5.-plass, Terje Johansen på 8.-plass og Uno Frantzen på 10.-plass.

### 500 m LW10-11

Andre norske plasseringer: Erik Sandbråten på 4.-plass, Sture Bjørkås på 9.-plass og Uno Frantzen på 10.-plass.

## Resultater - kvinner
### 1&nbsp;000 m LW10-11

Kirsti Hoøien satte ny verdensrekord med sin vinnertid. 

Evy Gundersen kom på 4.-plass.

### 100 m LW10-11

Brit Mjaasund Øjen satte ny verdensrekord med sin vinnertid. 

Kirsti Hoøen deltok også, men ble diskvalifisert.

### 500 m LW10-11

Brit Mjaasund Øjen satte ny verdensrekord med sin vinnertid. 

Evy Gundersen kom på 4.-plass.

### 700 m LW10-11

Evy Gundersen kom på 4.-plass.
Pusteventil

En **pusteventil** er en ventil som i dykkesammenheng blir brukt til å levere pustegass ved omgivende trykk fra en eller flere dykkeflasker. Ventiler blir også brukt for å levere draktgass for de som har separate systemer for dette.

## Deler
En pusteventil består av flere separate deler.

### Kobling mot flaskekran
Ved apparatdykking med åpne systemer har pusteventilen, førstetrinnet, en kobling for å kunne kobles mot en flaskekran. Det finnes i hovedsak to typer, klokobling eller DIN-kobling.

#### Klokobling

Denne blir også kalt yoke. Består av en bøyle som blir skrudd fast over flaskekranen og klemmer hullet i førstetrinnet mot hullet i flaskekranen. Maksimalt trykk er 232&nbsp;bar.

#### DIN-kobling
Denne blir også kalt skrukobling. Førstetrinnet blir skrudd inn i flaskekranen. Maksimalt trykk er 300 bar.

### Førstetrinn

Førstetrinnet er en reduksjonsventil som skal redusere trykket på gassen til et mellomtrykk. Vanligvis 8-10 bar over omgivende trykk.
Førstetrinnet har en høytrykkside og en mellomtrykkside. Uttak på høytrykksiden vil levere gass med trykk lik flasketrykket. Uttak på mellomtrykksiden vil levere gass med trykk lik mellomtrykket.

### Andretrinn

Andretrinnet leverer gass ved omgivende trykk.
Rullestadtunnelen

**Rullestadtunnelen** er en  meter lang vegtunnel på europavei 134 i Etne kommune i Vestland. Tunnelen går mellom Rullestad og Langebu, og leder trafikken utenom Rullestadjuvet. Tunnelarbeidet begynte i august 2004, gjennomslaget kom 20. juli 2005 og tunnelen ble åpnet 30. juni 2006. Den samlede lengden for tunnelen og ny vei i dagen er 6050 meter. Tunnelen har to kjørefelt oppover (østover) og ett kjørefelt nedover. Stigningen i tunnelen er 6,6 %.

Det er ikke tillatt for fotgjengere og syklister å ferdes i Rullestadtunnelen.

## Trafikkutvikling
Årsdøgntrafikken i tunnelen siden 2010.

## Se også
* Veitunneler i Norge

## Referanser


## Eksterne lenker
* Vegvesenets [vegkart](https://www.vegvesen.no/vegkart/vegkart/#kartlag:geodata/hva:(~(id:67,filter:(~),farge:'0_0))/@25082,6670380,10/vegobjekt:200429070:58b02c:67)
* Statens vegvesen: Strålande opning av Rullestadparsellen
* Statens vegvesen: Kart med den nye veiparsellen
* Haugesunds Avis: Her spares 117 timer i døgnet
Galleri lille Kabelvåg

**Galleri lille Kabelvåg** ligger ved siden av Kabelvåg torg. Galleriet eies og drives av kunstnerne Inger Anne Nyaas og Thor Erdahl. Galleriet åpnet 4. juni 2006. I galleriet kan man se maleri og grafikk av Thor Erdahl og tekstil av Inger Anne Nyaas. Det vises også skiftende utstillinger med andre kunstnere. Galleriet blir også brukt til konserter og foredrag. 

## Eksterne lenker
* Galleri lille Kabelvåg
Cacahuamilpagrottene

**Cacahuamilpagrottene** som ligger ved sydlige Sierra Madre omtrent 52 kilometer fra Taxco i Mexico er blant verdens største grotter. Grottene ble oppdaget i 1834 av Manuel Sainz de la Peña Miranda og området ble erklært som nasjonalpark i 1936.
.biz

**.biz** er et generisk toppnivådomene (TLD) på Internett, beregnet til bruk for nettsteder for kommersielle virksomheter. Navnet er en fonetisk stavelse av det første leddet i «business».

## Historie
Domenet ble opprettet for å lette noe av etterspørselspresset på gode domenenavn tilgjengelig på toppnivådomenet *[[.com]]*, og for å gi et alternativ til selskaper hvis foretrukne *.com*-domenenavn allerede hadde blitt registrert av andre. Domenet ble opprettet i 2001 sammen med flere andre, som første gruppe av nye gTLD'er godkjent av ICANN som følgen av Internett-boomen på 1990-tallet.  Det blir administrert av Neulevel.

I motsetning til sunrise-perioden på *[[.info]]*, så fikk ikke eierne av varemerker muligheten til å registrere først på *.biz*. Man valgte i stedet en prosedyre hvor igjennom de kunne legge inn et krav om intellektuell eiendomsrett på forhånd, og for deretter å utfordre en eventuell registrant gjennom en policy kalt «STOP» (Startup Trademark Opposition Policy).  Et betydelig antall domener ble med hell ervervet av varemerkeeiere fra andre registranter på denne måten. Blant de mere kontroversielle sakene, hvor generiske ord ble overtatt basert på varemerkekrav i en prosess kalt «reverse hijacking» av kritikere, var paint.biz  og canadian.biz . Den siste ble senere reversert gjennom en rettsavgjørelse.

## Bruk
Til tross for domenets formål om å være et domene forbeholdt forretningsvirksomhet, så blir *.biz*-domenet i praksis drevet som et domene uten restriksjoner, tilgjengelig for alle, for all slags bruk. Ingen mekanismer for håndhevelse er planlagt eller tilsiktet, i hvert fall ikke direkte av registreringsenheten eller registrarene. Det er dog i teorien mulig for tredjeparter å utfordre ikke samsvarende registreringer gjennom en konfliktløsningpolicy.

Selv om *.biz* har fått mange registreringer (kun slått av *[[.info]]* blant de nye gTLD'ene), så peker kritikerne på at domenet fremdeles har liten navnegjenkjennelse blant folk flest.

## Registrering
Registrering foregår direkte på andre nivå.

Det er ingen spesifikke juridiske eller geografiske kvalifikasjoner for å registrere et domenenavn på *.biz*, bortsett fra at det må være for «bona fide forretnings- eller kommersielt bruk» (dvs. ingen personlige eller «talestol»-nettsteder, og ingen cybersquatting), samt at de vanlige juridiske hjelpemidler mot krenkelser av varemerker er gjeldende.

Registreringer behandles via akkrediterte registrarer. 

## Alternative DNS-røtter og ''.biz''
Før ICANN godkjente *.biz* som et toppnivådomene var det allerede i bruk av en eller flere alternative DNS-røtter. Dette muliggjorde at et *.biz*-domene kunne peke til forskjellige IP-adresser avhengig av hvilken DNS-server som ble brukt. På grunn av dette krever Neulevel, som for tiden har kontroll over *.biz*-roten, at en DNS-server må være offisielt registrert hos dem på deres liste over godkjente DNS-servere før en domene-registrar kan registrere den i WHOIS som DNS-serveren for et bestemt domene.

## Se også
* .bz
* Internett
* Toppnivådomene

## Eksterne lenker
* ''.biz''-registreringsenhetens nettsted
* Liste over ''.biz''-akkrediterte registrarer